חוק מכוני כושר (רישוי ופיקוח)

{{ח:התחלה}}
{{ח:כותרת|חוק מכוני כושר (רישוי ופיקוח), התשנ״ד–1994}}

{{ח:פתיח-התחלה}}
{{ח:מאגר|2001040}} {{ח:תיבה|ס״ח תשנ״ד, 110|חוק מכוני כושר (רישוי ופיקוח)|https://fs.knesset.gov.il/13/law/13_lsr_210975.pdf}}; {{ח:תיבה|תשס״ג, 50|תיקון|https://fs.knesset.gov.il/15/law/15_lsr_300576.pdf}}; {{ח:תיבה|תשע״ה, 236|תיקון מס׳ 2|https://fs.knesset.gov.il/20/law/20_lsr_313646.pdf}}; {{ח:תיבה|תשפ״ב, 222|חוק התכנית הכלכלית (תיקוני חקיקה ליישום המדיניות הכלכלית לשנות התקציב 2021 ו־2022)|https://fs.knesset.gov.il/24/law/24_lsr_611801.pdf}}; {{ח:תיבה|תשפ״ה, 112|תיקון מס׳ 4|https://fs.knesset.gov.il/25/law/25_lsr_5256267.pdf}}.
{{ח:סוגר}}
{{ח:מפריד}}

{{ח:סעיף|1|הגדרות|תיקון: תשס״ג, תשפ״ב}}
{{ח:ת}} בחוק זה –
{{ח:ת|סוג=הגדרה}} ”הורה“ – לרבות אפוטרופוס וכל מי שהקטין נמצא במשמורתו על פי דין;
{{ח:ת|סוג=הגדרה}} ”חוק הספורט“ – {{ח:חיצוני|חוק הספורט|חוק הספורט, התשמ״ח–1988}};
{{ח:ת|סוג=הגדרה}} ”חוק רישוי עסקים“ – {{ח:הערה|(נמחקה);}}
{{ח:ת|סוג=הגדרה}} ”מדריך“ – בעל תעודת הסמכה לפי {{ח:חיצוני|חוק הספורט|חוק הספורט}} להדרכה בענף הספורט של כושר גופני ובריאות, לרבות בעל היתר זמני לפי {{ח:חיצוני|חוק הספורט|החוק האמור}};
{{ח:ת|סוג=הגדרה}} ”מדריך לאימון קטינים“ – מדריך שתעודת ההסמכה או ההיתר הזמני שניתנו לו מעידים שעבר הכשרה מתאימה להדרכת קטינים במכון כושר, כפי שקבע השר;
{{ח:ת|סוג=הגדרה}} ”מכון כושר“ – מקום שבו מתאמנים במכשירים המפעילים את השרירים בתנאים של מאמץ גופני;
{{ח:ת|סוג=הגדרה}} ”מתאמן“ – מי שמשתמש במכשיר במכון כושר;
{{ח:ת|סוג=הגדרה}} ”קטין“ – אדם שלא מלאו לו 18 שנה;
{{ח:ת|סוג=הגדרה}} ”רשיון“ – {{ח:הערה|(נמחקה);}}
ב”השר“ – שר המדע התרבות והספורט.

{{ח:סעיף|2||תיקון: תשפ״ב}}
{{ח:ת}} {{ח:הערה|(בוטל).}}

{{ח:סעיף|3|נוכחות מדריך לאימון קטינים|תיקון: תשס״ג, תשפ״ה}}
{{ח:תת|(א)}} {{ח:הערה|(בוטל).}}
{{ח:תת|(ב)|(1)}} בכל עת שקטינים מתאמנים במכון כושר יהיה נוכח במקום מדריך לאימון קטינים, והוא בלבד יהא רשאי, בכפוף להוראות שקבע השר לפי פסקה (2), ללמד קטין את דרכי הפעלתם של מכשירים במכון הכושר ולפקח על אימונו.
{{ח:תתת|(2)}} השר רשאי לקבוע הוראות בענינים אלה, בשים לב, בין השאר, לגיל הקטינים המתאמנים:
{{ח:תתתת|(א)}} המספר המרבי של מתאמנים קטינים שמדריך לאימון קטינים יכול להדריך בעת ובעונה אחת;
{{ח:תתתת|(ב)}} מגבלות גיל לגבי סוגי אימונים או לגבי הפעלה של סוגי מכשירים;
{{ח:תתתת|(ג)}} כללי בטיחות שיחולו לגבי אימון והדרכת קטינים במכון כושר.
{{ח:תת}} {{ח:הערה|פורסמו {{ח:חיצוני|תקנות מכוני כושר (רישוי ופיקוח) (אימון קטינים במכון כושר)|תקנות מכוני כושר (רישוי ופיקוח) (אימון קטינים במכון כושר), התשס״ה–2005}}.}}

{{ח:סעיף|4|כשירות רפואית|תיקון: תשס״ג, תשע״ה}}
{{ח:תת|(א)}} מכון כושר יקבל מתאמן רק לאחר שהמציא לו שאלון רפואי הכולל הצהרת בריאות חתומה בידו המאשרת שאינו סובל מבעיות רפואיות העלולות לסכנו בשעת אימון במכון כושר (בסעיף זה – הצהרת בריאות); השר, בהסכמת שר הבריאות ולאחר התייעצות עם ועדת החינוך התרבות והספורט של הכנסת, יקבע את נוסח הצהרת הבריאות, והוא רשאי לקבוע סוגים של מכוני כושר שיהיו פטורים מהחובה לדרוש ממתאמנים הצהרת בריאות.
{{ח:תת|(ב)}} השיב המתאמן בחיוב על אחת השאלות בהצהרת הבריאות, יקבל אותו מכון הכושר רק לאחר שהמציא לו גם תעודה רפואית שבה רופא אישר שאין סיכון לבריאותו של המתאמן באימון במכון כושר (בסעיף זה – תעודה רפואית).
{{ח:תת|(ג)}} היה המתאמן קטין, תצורף להצהרת הבריאות או לתעודה הרפואית, לפי העניין, הסכמה בכתב של אחד מהוריו לאימון במכון כושר חתומה בידי ההורה; הסכמה כאמור יכולה להינתן לאימון אחד או לסוגים של אימונים.
{{ח:תת|(ד)}} מכון כושר ידרוש ממתאמן שימציא לו הצהרת בריאות אחת לשנתיים, ולעניין מתאמן שהמציא תעודה רפואית, ידרוש ממנו מכון הכושר להמציא לו תעודה רפואית אחת לשנה.
{{ח:תת|(ה)}} מכון כושר ישמור הצהרות בריאות שמתאמנים השיבו בהן בשלילה על כל השאלות וכן תעודות רפואיות.
{{ח:תת|(ו)}} השר, בהסכמת שר הבריאות ולאחר התייעצות עם ועדת החינוך התרבות והספורט של הכנסת, רשאי לקבוע הוראות בכל עניין הנוגע להצהרת בריאות ולתעודה רפואית, ובכלל זה הוראות לעניין מועד הנפקת תעודה רפואית ולעניין פרק הזמן לשמירת מסמכים לפי סעיף זה.

{{ח:סעיף|4א|הדרכה מקצועית|תיקון: תשפ״ה}}
{{ח:תת|(א)}} מכון כושר יקבל מתאמן חדש רק לאחר שהעביר לו הדרכה בידי מדריך הכוללת את כל אלה:
{{ח:תתת|(1)}} תוכנית אימון המותאמת אישית למתאמן;
{{ח:תתת|(2)}} כללי בטיחות החלים לגבי אימון במכון כושר לרבות דרכי הפעלתם של המכשירים.
{{ח:תת|(ב)}} בכל עת שבה לא נוכח מדריך במכון הכושר, ינכח במתחם שבו נמצא מכון הכושר אדם שעבר קורס עזרה ראשונה ובעל תעודה בתוקף.
{{ח:תת|(ג)}} הוראות סעיף זה לא יחולו על מכון כושר הנמצא בבניין מגורים, במקום עבודה או בבית מלון, ובלבד שמכון הכושר אינו פתוח לציבור הרחב.
{{ח:תת|(ד)}} בסעיף זה –
{{ח:תת|סוג=הגדרה}} ”בית מלון“ – כהגדרתו {{ח:חיצוני|חוק שירותי תיירות|בחוק שירותי תיירות, התשל״ו–1976}};
{{ח:תת|סוג=הגדרה}} ”מתאמן חדש“ – מי שהצהיר בעת הרשמתו למכון כי הוא מתאמן לראשונה במכון כושר.

{{ח:סעיף|5||תיקון: תשס״ג, תשע״ה}}
{{ח:ת}} {{ח:הערה|(בוטל).}}

{{ח:סעיף|6|עונשין|תיקון: תשע״ה, תשפ״ב}}
{{ח:ת}} העובר על הוראות {{ח:פנימי|סעיף 3|סעיף 3}} ומי שמאפשר לאדם להתאמן במכון כושר בניגוד להוראות {{ח:פנימי|סעיף 4|סעיף 4}}, דינו – כפל הקנס הקבוע {{ח:חיצוני|חוק העונשין#סעיף 61|בסעיף 61(א)(2) לחוק העונשין, התשל״ז–1977}}.

{{ח:סעיף|7|שמירת הוראות}}
{{ח:ת}} חוק זה בא להוסיף על הוראות כל דין ולא לגרוע מהן.

{{ח:סעיף|8|ביצוע ותקנות|תיקון: תשס״ג}}
{{ח:ת}} השר ממונה על ביצוע חוק זה, והוא רשאי לאחר התייעצות עם שר הבריאות ועם ועדת החינוך והתרבות של הכנסת, להתקין תקנות בכל הנוגע לביצועו.
{{ח:ת}} {{ח:הערה|פורסמו {{ח:חיצוני|תקנות מכוני כושר (רישוי ופיקוח) (פטור מנוכחות מדריך בחדר כושר)|תקנות מכוני כושר (רישוי ופיקוח) (פטור מנוכחות מדריך בחדר כושר), התשע״ג–2013}}.}}

{{ח:סעיף|9|}}
{{ח:ת}} {{ח:הערה|הנוסח שולב {{ח:חיצוני|חוק רישוי עסקים|בחוק רישוי עסקים, התשכ״ח–1968}}.}}

{{ח:סעיף|10|תחילה}}
{{ח:ת}} תחילתו של חוק זה 90 ימים מיום פרסומו ברשומות.

{{ח:חתימות|נתקבל בכנסת ביום ג׳ בניסן התשנ״ד (15 במרס 1994).}}
* '''יצחק רבין'''
ראש הממשלה
* '''אמנון רובינשטיין'''
שר החינוך התרבות
והספורט
* '''עזר וייצמן'''
נשיא המדינה
* '''שבח וייס'''
יושב ראש הכנסת
{{ח:סוגר}}
{{ח:סוף}}
[[קטגוריה:בוט חוקים]]